Πρωτάθλημα καλαθοσφαίρισης Ισλανδίας

Το Πρωτάθλημα Καλαθοσφαίρισης Ισλανδίας (ισλανδικά: Úrvalsdeild karla í körfuknattleik), γνωστό ως Domino's deild για λόγους χορηγίας, είναι ένα Ισλανδικό πρωτάθλημα για ανδρικούς συλλόγους καλαθοσφαίρισης. Στο Ισλανδικό σύστημα πρωταθλημάτων καλαθοσφαίρισης, είναι το πρωταρχικό πρωτάθλημα της χώρας και διοργανώνεται από την Ισλανδική Ομοσπονδία Καλαθοσφαίρισης (Körfuknattleikssamband). Το πρωτάθλημα αποτελείται από 12 ομάδες (2022–23) και λειτουργεί με το σύστημα προώθησης και υποβιβασμού με την Β΄ Κατηγορία (1. deild karla). Το πρωτάθλημα διοργανώθηκε για πρώτη φορά το 1951 και μέχρι το 1978 ονομαζόταν σε Α΄ Κατηγορία (1. deild karla). Η Α΄ Κατηγορία σήμερα αποτελεί το δεύτερο σε τάξη πρωτάθλημα της χώρας. Οι αγωνιστικές περίοδοι διαρκούν από τον Οκτώβριο μέχρι τον Απρίλιο (κανονική περίοδος και πλέι-οφ) με τις ομάδες να παίζουν 22 αγώνες η κάθε μία (κανονική περίοδος). Αυτή τη στιγμή χρηματοδοτείται από την Domino's Pizza, και έτσι είναι επίσημα γνωστό ως Domino's deild. Από την έναρξη του Ισλανδικού Πρωταθλήματος το 1951, 12 ομάδες έχουν κερδίσει τον τίτλο με τις καλύτερες από αυτές να είναι η ΚΡ Ρέικιαβικ (18), η ΙΡ Ρέικιαβικ (15), η Νιαρντβίκ (13) και η Κέφλαβικ (9). Την περίοδο 2019−20 το πρωτάθλημα ακυρώθηκε εξαιτίας της πανδημίας του Κορωνοϊού.

 Υπάρχουν δώδεκα ομάδες στη διοργάνωση που ανταγωνίζονται κάθε χρόνο σε δύο ξεχωριστές φάσεις. Κατά τη διάρκεια της περιόδου (από τον Οκτώβριο έως το Μάρτιο) κάθε ομάδα πρέπει να παίξει με όλες τις άλλες ομάδες στο πρωτάθλημα δύο φορές, μία φορά εντός έδρας και μία φορά εκτός έδρας. Αυτό σημαίνει ότι η κανονική περίοδος του πρωταθλήματος της Domino's deild τελειώνει μετά από όλες τις ομάδες να παίζουν 22 παιχνίδια. Στο τέλος του πρωταθλήματος, οι οκτώ καλύτερες ομάδες του βαθμολογικού πίνακα ξεκινάνε τα πλέι-οφ, η πρώτη ομάδα στη βαθμολογία αντιμετωπίζει την όγδοη ομάδα του βαθμολογικού πίνακα, και ούτω καθεξής στους προημιτελικούς για μία σειρά πέντε παιχνιδιών. Οι νικητές των προημιτελικών προκρίνονται σε μία σειρά πέντε παιχνιδιών στους ημιτελικούς. Οι δύο ομάδες των ημιτελικών προκρίνονται στον τελικό σε μία σειρά πέντε παιχνιδιών και αναδεικνύεται ο πρωταθλητής της διοργάνωσης. Αυτό είναι παρόμοιο με τα περισσότερα πρωταθλήματα καλαθοσφαίρισης στην Ευρώπη. Κάθε περίοδο, οι δύο τελευταίες ομάδες της κανονικής περιόδου υποβιβάζονται στην Β΄ Κατηγορία (1. deild karla) και αντικαθίστανται από τις δύο πρώτες προκριθείσες ομάδες του πρωταθλήματος. ¹Το πρωτάθλημα ακυρώθηκε εξαιτίας της πανδημίας του Κορωνοϊού. Το Πρωτάθλημα Καλαθοσφαίρισης της Ισλανδίας έχει αλλάξει ονομασίες αρκετές φορές και έχει χορηγηθεί από το 1993. Ο χορηγός ήταν σε θέση να καθορίσει το όνομα του πρωταθλήματος. Υπήρξαν έξι χορηγοί από την ίδρυσή του πρωταθλήματος. 1951–1978: 1. deild karla (Κανένας χορηγός) 1978–1979: Άγνωστη 1979–1980: Úrvalsdeild (Κανένας χορηγός) 1980–1983: 1. deild karla (Κανένας χορηγός) 1983–1988: Úrvalsdeild (Κανένας χορηγός) 1988–1989: Flugleiðadeild 1989–1991: Úrvalsdeild (Κανένας χορηγός) 1991–1993: 1. deild karla (Κανένας χορηγός) 1993–1994: Visadeild (Visa Inc.) 1994–1999: DHL deild (DHL Express) 1999–2003: Epson League (Seiko Epson) 2003–2005: Intersport League (Intersport) 2005–2012: Iceland Express League (Iceland Express) 2012–τώρα: Domino's deild (Domino's pizza)Το πρωτάθλημα έχει μια σειρά επίσημων συνεργατών και προμηθευτών. Ο επίσημος προμηθευτής αθλητικού εξοπλισμού είναι η Molten. Κύπελλο Ισλανδίας Σούπερ Καπ Ισλανδίας Επίσημη ιστοσελίδα της Ισλανδικής Ομοσπονδίας Καλαθοσφαίρισης